**Kedves Hallgatók!**

Cégünk, a **KYAT EVENT Kft**. rendezvényszervezéssel és PR tevékenységgel foglalkozik.

Minden nap azon dolgozunk, hogy a KYAT a professzionális munkavégzés, a korrekt üzleti partnerség, és a folyamatosan megújuló szakmai kompetencia etalonja legyen a hazai kommunikációs ügynökségi piacon.

Az izgalmas projektek, a színes ügyfélkör és a nemzetközi mércével mérve is ütőképes és pörgős csapat nálunk magától értetődik. Emellett azért szeretünk együtt dolgozni, mert egy jó csapatban a munkával töltött idő valódi élményekkel gazdagítja életünket.

Csapatunkba mindig szívesen fogadunk gyakorlati idejükre PR kommunikáció és rendezvényszervezés szakirányú hallgatókat

**Miért fontos a munkád?**

Mert gyakornokként is sok mindenre rálátsz, sok mindenre hatással vagy. Ha Te pontos vagy, akkor az üzletág működése is pontos lesz. Ha jól adminisztrálsz, akkor mindent megtalálunk majd, és mindenki elégedett és boldog lesz. Nálunk nincs két egyforma nap, de lássuk, mik a legfontosabb feladatok!

**Feladataid**

* a projektcsapat munkájának támogatása,
* közreműködés a mindennapi folyamatokban, a munkatársi-, alvállalkozói – és ügyfél kommunikációban,
* megbeszélések, egyeztetések előkészítése, dokumentálása,
* rendezvények lebonyolításában való részvétel,
* az üzletág zavartalan működésének biztosítása, és persze a lelkesedés fenntartása.

**Ideális jelentkező vagy, ha**

* nyitott szemmel jársz a világban, és fogékony vagy az igényességre önmagad és a munkád terén is,
* felelősségvállaló vagy: 100% felelősségvállalás a munkádért, az eredményeidért,
* ha el sem tudod képzelni, hogy mással foglalkozz, mint a rendezvényszerevezés / PR kommunikáció.

**Mit kínálunk?**

Amit egy profi kommunikációs ügynökségtől elvársz: sok és izgalmas munkát, hihetetlen jó csapatot, releváns szakmai tapasztalatot.

Hatékony együttműködés és kölcsönös szimpátia esetén lehetőséget, hogy együtt folytassuk tovább a gyakorlati idő után is.

Ha töltenéd nálunk egyetemed által előírt kötelezően teljesítendő szakmai gyakorlatodat, kérlek, **jelentkezz a** **hr@kyat.hu** **címen**, **fényképes önéletrajz**zal és egy rövid **motivációs levél**lel (10-12 mondat), mely tartalmazza legalább az alábbiakat:

* milyen időtartamú az előírt gyakorlat,
* miért szeretnél rendezvényszervezéssel / PR kommunikációval foglalkozni,
* mit szeretnél elérni / megvalósítani a szakmai gyakorlat alatt cégünknél (pl. részt venni egy 2000 fős rendezvény lebonyolításában, személyesen beszélni egy énekessel, stb.),

A motivációs levél a fentieken túl tetszés szerint kiegészíthető, hogy jobban megismerhessük téged.